text: AC Horsens henter tidligere Brøndby-back
  26 juli 2013 kl. 08.38
  Kontraktfrie Anders Randrup er blevet tilknyttet AC Horsens på en to-årig kontrakt.
  AC Horsens har siden salget af Alexander Juel Andersen ledt efter en erstatning til højreback. Det har de nu fået. Anders Randrup skifter den gule Brøndby-trøje ud med en anden. Til store glæde for Randrups nye træner
  - Anders Randrup er en spændende fodboldspiller, der har spillet mange superligakampe, og på et tidspunkt spillede han på så højt et niveau, at han blev udtaget til A-landsholdet. Han er en boldstærk, fodboldklog og rolig spiller, der trods sine 25 år har masser af rutine, siger Johnny Mølby.
  Udover Anders Randrups ene landskamp mod Tjekkiet i 2008, har han repræsenteret alle ungdomslandsholdene. Blandet andet nåede han 18
  kampe på U/21-landsholdet.
  Anders Randrup har været fri på markedet siden hans kontrakt med Brøndby udløb ved sæsonens slutning. Han kommer i den kommende sæson til at spille i nummer to ? ligesom han gjorde i Brøndby.
  